อนุทิน เผยมีสัญญาณดีคณะกรรมการวัตถุอันตรายพรุ่งนี้หากเกมไม่พลิก 3 สารเคมีถูกแบนแน่นอน
อนุทิน เผยมีสัญญาณดีคณะกรรมการวัตถุอันตรายพรุ่งนี้หากเกมไม่พลิก 3 สารเคมีถูกแบนแน่นอน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้เป็นที่แน่ชัดแล้วตัวแทนของ 3 กระทรวงคือ กระทรวงสาธารณสุข กระทรวงเกษตรและสหกรณ์ และกระทรวงคมมนาคม ที่จะเข้าร่วมประชุมคณะกรรมการวัตถุอันตรายในวันพรุ่งนี้ ในวาระพิจารณาตัดสินว่าจะแบน 3 สารเคมีอันตรายทางการเกษตรหรือไม่ ได้แก่ พาราควอต คลอร์ไพริฟอส และไกลโฟเซต ซึ่งตัวแทน 3 กระทรวง รวม 7 คน ที่เข้าร่วมประชุมพรุ่งนี้จะนำนโยบายที่รัฐมนตรีเจ้ากระทรวงได้ลงนามกันไว้ตั้งแต่สัปดาห์ก่อนไปยืนยันต่อที่ประชุม พร้อมโหวตแบบเปิดเผยให้แบนสารเคมีดังกล่าว และจะขอให้คณะกรรมการที่เหลือจากหน่วยงานต่างๆ ได้ร่วมโหวตแบบเปิดเผยด้วย อย่างไรก็ตาม เท่าที่ทราบขณะนี้รัฐมนตรีที่เกี่ยวข้องทุกคน ล้วนเห็นด้วยในการแบนสารเคมีดังกล่าว รวมถึงนายกรัฐมนตรี ที่แม้ไม่ได้กล่าวแบนตรงๆ แต่ขอให้ ลด ละ เลิก การใช้สารเคมี แต่หากผลประชุมวันพรุ่งนี้พลิกไปจากที่คาดหมายก็ต้องเป็นเรื่องที่ผู้มีอำนาจเหนือคณะกรรมการวัตถุอันตรายต้องเข้าไปดำเนิการแก้ไข